ইসি সচিবালয়ের একজন দায়িত্বশীল কর্মকর্তা ইত্তেফাককে বলেন, বরিশাল ও খুলনা বিভাগের নির্বাচনের অভিজ্ঞতার পর ঢাকা, সিলেট ও চট্টগ্রাম বিভাগের পৌরসভাগুলোর নির্বাচন নিয়ে কমিশন বেশ সতর্ক। প্রথম দিন উত্তরাঞ্চলের ৭২টি পৌরসভার নির্বাচন  পুরোপুরি শান্তিপূর্ণভাবে সম্পন্ন হলেও দ্বিতীয় দিনের নির্বাচনে বরিশাল বিভাগের বেশ কয়েকটি স্থানে গোলযোগ হয়। এসব ঘটনায় কিছু নির্বাচনী কর্মকর্তাসহ বেশ কিছু লোকের বিরুদ্ধে ব্যবস্থা গ্রহণ করা হলেও কোন পৌরসভার সামগ্রিক নির্বাচন স্থগিত কিংবা বাতিল করেনি ইসি। এ নিয়ে গত দুদিন ধরে প্রধান বিরোধী দল বিএনপির পক্ষ থেকে ইসির বিরুদ্ধে অভিযোগের আঙ্গুল তোলা হচ্ছে। এ কারণে আজ এবং আগামীকালের নির্বাচনে যে কোন ধরনের গোলযোগ বা বিশৃঙ্খলার ব্যাপারে কঠোর অবস্থান গ্রহণের সিদ্ধান্ত নিয়েছে কমিশন। কোথাও ভোট কেন্দ্রে বড় ধরনের গোলযোগ দেখা  দিলে সঙ্গে সঙ্গে নির্বাচন স্থগিত করাসহ দায়ীদের বিরুদ্ধে তাৎক্ষণিক ব্যবস্থা গ্রহণ করা হবে বলে জানান এই কর্মকর্তা। তিনি বলেন, এ জন্য নির্বাচনী এলাকাগুলোর রিটার্নিং অফিসার, দায়িত্বরত ম্যাজিস্ট্রেটগণ এবং সংশিস্নষ্ট এলাকাসমূহের নির্বাচনী কর্মকর্তাদেরকে ইসির মনোভাবের কথা ইতিমধ্যেই জানিয়ে দেয়া হয়ে